stanford-oval/wikipedia huggingface dataset:
מסדה
המשבר הכלכלי-חברתי בקיבוץ והיציאה ממנו > היציאה מהמשבר > צמיחה דמוגרפית

במהלך שנות האלפיים התגבשה ההבנה שכדי שהקיבוץ יוכל להמשיך להתקיים יש להביא משפחות חדשות עם פוטנציאל לצמיחה. באותה תקופה התרחשו גם תהליך שיוך דירות ושיוך פירות נכסים לחברי הקיבוץ. וכך, לאחר שנים של עבודה על ייצוב כלכלי וחברתי, שינוי באורחות החיים, ושיוך דירות ופירות נכסים, הקיבוץ היה מוכן להסתכל קדימה ולהתחיל בקליטה של משפחות חדשות. מהלך זה הוביל להחלטה להקים שכונה חדשה, אשר תהיה מיועדת הן לחברים חדשים והן לחברים ותיקים. המשפחות החדשות רוכשות את ביתן בקיבוץ, בין אם בקיבוץ "הישן" ובין אם בשכונה החדשה, ובמקביל מתקבלות לחברות בקיבוץ. שטח השכונה החדשה נקבע להיות במקום אזור המחסנים, ששימשו בעבר הרחוק כבתים הראשונים. אלה נעזבו בשנים האחרונות, לאחר שלא היה בהם צורך עוד. בנוסף בשטח זה הייתה גם בריכת השחיה הידועה שמזה כ-25 שנה לא הייתה בשימוש, וכן היו במקום צריפים שוודיים שונים שבעבר גרו בהם חברי גרעין ומתנדבים ומזה עשרות שנים עמדו ריקים. למעשה בשטח זה גם הוקמו לראשונה החומה והמגדל ב-1937. במקביל נקלטו חברים חדשים גם לקיבוץ "הישן", אשר רכשו דירות ישנות ושיפצו אותן. משנת 2017 הקיבוץ קלט למעלה מ-60 חברים חדשים וממשיך לקלוט.
הקמת הארכיון

בסוף שנות השבעים, לקראת חג ה-40 לקיבוץ, עלתה ההבנה שיש צורך בארכיון לקיבוץ. את המשימה לקחו על עצמם שני חברים מקבוצת המייסדים, שהיו אומנם כבר בגיל פנסיה אך עדיין פעילים והם אלו שהקימו את הארכיון. הם אספו מסמכים, תעודות, רשומות ועוד מאז ראשית הקיבוץ ותייקו וקטלגו הכל באופן ידני. רק לאחר שפרשו מקץ 25 שנה, החל הארכיון להיכנס לעידן המחשוב ולעבור דיגיטציה.
כיום, הארכיון הוא מוסד המוקדש לשימור ותיעוד המורשת הכתובה והמצולמת של הקיבוץ, והוקם במטרה לשמור על הזיכרון ההיסטורי של הקיבוץ מאז שנות ה-30 ועד היום. בנוסף, הארכיון פועל לאיסוף ותיעוד חומרי היסטוריה חדשים, במטרה לתעד את ההווה שיהפוך בעתיד לעבר. גישה זו מאפשרת לשמר את התרבות וההיסטוריה של הקיבוץ בצורה מעמיקה ומקיפה, ולוודא שהאירועים והחוויות של היום לא יישכחו. בכך, תורם הארכיון לשימור הזיכרון קולקטיבי של הקיבוץ והקהילה, ומסייע לחוקרים ולבעלי עניין להבין את ההתפתחות ההיסטורית של המקום.
בית ארלוזורוב

הקשר בין מסדה לחיים ארלוזורוב נוצר לאחר הירצחו של ארלוזורוב בשנת 1934. בעקבות האירוע, התקבלה החלטה במוסדות המיישבים (המחלקה להתיישבות של הסוכנות היהודית, המרכז החקלאי של הסתדרות העובדים, הקרן הקיימת לישראל והתנועות השונות) על בסיס חזונו של ארלוזורוב, אשר קבע כי הגבול של המדינה שתקום, יקבע על ידי היישובים שיקומו באותו שטח. בהתאם לכך, השטח שנקנה מעבר הירדן מזרחה, שבו יושבים מסדה ושער הגולן, נועד לקבוע את הגבול המזרחי של המדינה. לאורך כל השנים התלבטו ראשי הקיבוץ כיצד להנציח את זכרו. בעקבות חגיגות ה-25 שנה לקיבוץ, ב-1962, בלט מאוד הצורך בבית תרבות גדול אשר יכול להכיל עד מאות אנשים. וכך, בעזרתו של אברהם הרצפלד נפתחו הדלתות אל מוסדות וגורמים אשר היה ביכולתם לסייע להוציא את התוכנית מהכוח אל הפועל. הבנייה נמשכה כ-4 שנים. ב-23 בנובמבר 1968, נחנך בית התרבות "בית ארלוזורוב", במסגרת אירועים שנערכו במלאת 35 להרצחו של חיים ארלוזורוב. הבניין היה גדול ומפואר ושימש להקרנת סרטים ולפעילויות תרבותיות רבות. בפינת חדר הכניסה, הלובי, שהיה גדול אף הוא, הוקם מוזיאון קטן לזכרו של ארלוזורוב. הוקצה חדר שבו היו הרהיטים של חדר העבודה של ארלוזורוב, וגם קטעי עיתונות שקשורים אליו, תעודות, תמונות ואף חפצים אישיים. בסך הכול הותקנו באולם 540 מושבים, אשר הכיל בנוסף קומת יציע שבמרכזה נקבע חדר המקרין. בשנות ה-90 של המאה ה-20 הופסקה פעולתו.
גלריה

בתים טוריים בקיבוץ - 1984
"בית ארלוזורוב" - אולם ההתכנסות של הקיבוץ
חדר האוכל (אינו פעיל)
הקמת חומת המגן (מרחוק עין הקורא)
הקמת צריפים
מסדה על תלה
צילום אויר של מסדה, 1939
קיבוץ מסדה - חופרים תעלות 1967
קיבוץ מסדה - מנוחת השומרים, מאי 1967
קיבוץ מסדה - הרמטכל בר-לב ואלוף פיקוד צפון מרדכי (מוטה) גור במקלט התינוקות - 1970
קיבוץ מסדה - חדר האוכל - ערה"ש תשכ"ט - ספטמבר 1968
קיבוץ מסדה - בנית בית ארלוזורוב - 1966
קיבוץ מסדה - חופרים תעלות מגן וקשר ברחבי הקיבוץ - מאי 1967
אגרומשוב

מראה בתערוכה בשנת 2005
אגרומשוב היא התערוכה הבינלאומית השנתית לחקלאות המובילה בישראל, ומהווה מפגש מרכזי לעוסקים בענף. התערוכה הוקמה במטרה להציג חידושים ופתרונות טכנולוגיים מתקדמים בתחוםחקלאות, תוך שימת דגש על תוצרת חקלאית, כלים חקלאיים, ופיתוחים טכנולוגיים חדשניים. אגרומשוב החלה כתערוכה שנדדה בין הקיבוצים בישראל. התערוכה הראשונה התקיימה ביולי 1991 בקיבוץ גלאון, מאז 1998 התערוכה התקיימה במרכז הירידים שבתל אביב ובעשור השלישי של המאה ה-21, מתקיימת בירושלים.
בשנתיים האחרונות (2023-2024) אגרומשוב
הייתה התערוכה היחידה שהתקיימה בישראל.
התערוכה, המאורגנת על ידי חברת משוב גרופ, הוקמה ביוזמת חיים אלוש והיא מציגה בכל שנה טכנולוגיות המסייעות לפתור את משבר המזון העולמי, המחסור העולמי ההולך וגובר במים, וכדומה. קהל היעד של התערוכה מורכב מחקלאים, ספקי תשומות, משווקים, חוקרים, מדריכים, מפיצים, משקיעים וכדומה. בסך הכל, מבקרים בה עשרות אלפי אנשים מדי שנה.
תולדות התערוכה

תערוכת החקלאות הבינלאומית השנתית אגרומשוב התקיימה לראשונה ביולי 1991 בקיבוץ גלאון שבדרום. התערוכה הראשונה התקיימה בשטחים חקלאים ובתוך חממות שנבנו במיוחד לצורכי התערוכה. הנהלת התערוכה יזמה את התערוכה כתערוכה חקלאית נודדת מתוך כוונה לקיים אותה בכל שנה ביישוב חקלאי אחר. בשנת 1992 התקיימה התערוכה בקיבוץ תל יצחק שבשרון.
בשנת 1993 נדדה התערוכה לקיבוץ געש והתקיימה שם במשך 5 שנים מ-1993 ועד 1997. בשלב זה החליטה הנהלת התערוכה להפוך את התערוכה לתערוכה מרכזית שיוכלו להגיע אליה גם חקלאים מהצפון גם מהדרום וגם מהמרכז, במטרה לשפר את התנאים למבקרים והמציגים בתערוכה ואף לדאוג לחדרי מלון עבור האורחים מחו"ל. לשם כך הועברה התערוכה החקלאית לאקספו בתל אביב.
בשנת 2011 הוקם לראשונה ביתן של הרשות הפלסטינית בתערוכה שם הציגו כלים חקלאים, ירקות ושמן זית תוצרת החקלאים מהרשות, שר החקלאות של הרשות הפלסטינית היה אורח הכבוד של התערוכה ואף נאם במושב הפתיחה.
ביוני 2021 אגרומשוב קיבלה את חסות הרשות לפיתוח ירושלים והתקיימה לראשונה בבנייני האומה בירושלים. בספטמבר 2022 התקיימה התערוכה בבנייני האומה. פרס מפעל חיים לחקלאות הוענק אז לנועם בלום שנפטר ביוני 2022.
בשנותיה הראשונות של התערוכה, התקיים בכל שנה טקס "נבחרי השנה בחקלאות", שבו ניתנים אותות הוקרה לחקלאים, למדריכים ולחוקרים חקלאיים מתקיים בכל שנה במסגרת תערוכת החקלאות "אגרומשוב" במעמד שר החקלאות, יו"ר הלובי החקלאי, יו"ר מרכז המועצות האזוריות ומזכ"ל התאחדות חקלאי ישראל.
בשנות האלפיים, מתקיים במסגרת התערוכה טקס הענקת פרס מפעל חיים. בין האישים להם ניתן הפרס, יענקל'ה מוסקוביץ, יו"ר הוועדה החקלאית ברמת נגב, נועם בלום ואיתן ברושי.
טופ טן (Top Ten)

טופ טן (Top Ten), עשרת המוצרים הזוכים באות תערוכת החקלאות אגרומשוב - הפרס מוענק בכל שנה לעשרת החידושים והפיתוחים פורצי הדרך, אשר מוצגים בתערוכה וצפויים להשפיע משמעותית על עתיד החקלאות בישראל ובעולם. המוצרים הזוכים נבחרים על ידי הנהלה ציבורית-מקצועית, המורכבת מבכירי הענף, חוקרים, מומחים טכנולוגיים וחקלאים מובילים. הזוכים בקטגוריית “טופ טן” נהנים מחשיפה משמעותית בפני אלפי מבקרים, משקיעים, אנשי מקצוע ויזמים, ומקבלים הכרה רשמית כמובילים בתחום החדשנות החקלאית.
משוב ניוז-אולפן הטלוויזיה של התערוכה

אולפן הטלוויזיה של משוב ניוז
בכל תערוכה שמארגנת קבוצת משוב, מוקם אולפן הטלוויזיה של משוב ניוז, המשמש כבמה לדיונים על האתגרים, ההזדמנויות והנושאים הבוערים בעולם החקלאות בישראל. האולפן משמש זירה מקצועית להחלפת רעיונות וחשיבה חדשנית, תוך שיתוף פעולה בין הגורמים המובילים בענף.
בין המשתתפים באולפן נמנים אנשי מפתח מעולם החקלאות, כולל שרים, דמויות מובילות בענף החקלאות, ראשי ארגונים וחקלאים משפיעים. בין האורחים שהתארחו באולפן: שר הביטחון יואב גלנט, חקלאים מובילים וראשי תחום החקלאות בישראל.
האולפן מספק תוכן ייחודי ואקטואלי המשקף את הדינמיקה של ענף החקלאות ומציף פתרונות חדשניים ושיתופי פעולה.
כנסים בתערוכה

בכל שנה מתקיימים במקביל לתערוכה כנסים בילאומיים העוסקים בבעיות העולמיות כגון משבר המזון העולמי, כמו כן מתקיימים במסגרת התערוכה כנסים מקצועיים לחקלאים מישראל כגון: כנס רפתנים, כנס עובדי הפלחה ועוד.
ראו גם

חקלאות
משוב חקלאות
תערוכת קלינטק
חיים אלוש
הערות שוליים

↑  נועם בלום, "מלך הצבר", הלך לעולמו כחודשיים לפני שהוענק לו פרס מפעל חיים בחקלאות - משוב ניוז, באתר קבוצת משוב, ‏ביוני 2022
↑  שי חג'ג בתערוכת אגרו משוב 2024, באתר משוב ניוז, ‏2024-12-12
ליאת יצחקי

| --- | --- |

 לידה:  3 באפריל 1975 (בת 49) בית שאן
 שם לידה:  ליאת אסולין
 מוקד פעילות:  ישראל 
 תקופת הפעילות:  מ-2002
 עיסוק:  שירה, נגינה, פיוט, כתיבה והלחנה
 סוגה:  מוזיקת עולם, מוזיקה אנדלוסית, לאדינו פיוטים, מוזיקה ליטורגית, מוזיקה ישראלית
 שפה מועדפת:  עברית 
 כלי נגינה:  פסנתר, גיטרה, חליל צד, מפוחית פה, עוד, מנדולינה
 חברת תקליטים:  בננה דיסק, נענע דיסק
 פרסים והוקרה:  פרס אקו"ם 
 www.liatitzhaki.com
 
ליאת יצחקי (נולדה ב-3 באפריל 1975) היא מוזיקאית, מלחינה, זמרת-יוצרת, מנחה ופייטנית ישראלית. זוכת פרס אקו״ם.  שרה בשפות: עברית, ערבית, ספרדית, לאדינו ואנגלית.
כיתוב=ליאת יצחקי בקונצרט עם התזמורת הסימפונית הישראלית ראשון לציון ואנסמבל מטרוז לוד
עשיה תקשורתית

בשנים 2012–2013 שימשה כחברת פאנל קבועה בתוכנית השבועית "אשת חיל" המשודרת בערוץ 10 והגישה את פינת הסיפור היהודי.
בשנים 2016–2018 הגישה מדי יום שישי את תוכנית הרדיו "באה לשבת"
בשנים 2015–2019 הגישה את התוכנית "אשת חיל" בערוץ 10 בה ארחה נשים שונות סביב חברה, יהדות, נשיות, חינוך ואקטואליה.
חיים אישיים

בעלת תואר שני במשפטים מאוניברסיטת בר-אילן. בוגרת מכללת אמונה ורימון בית ספר למוסיקה.
נשואה לדן ואם לחמישה ילדים.
פרסים ומלגות

2008 – קיבלה את פרס "מחול ישראלי" על שירה "אין לי דבר".
2010 – זכתה בפרס אקו"ם על יצירתה, שיריה ולחניה.
2014 – זכתה בפסטיבל "משיב הרוח" עם השיר "רגע עירוני" שהלחינה וביצעה למילותיה של המשוררת קרן טל.
2022 - קיבלה את מענק אקו״ם לאלבום מקורי
2023 - תוכנית קרן מנדל ישראל לתרבות יהודית
דיסקוגרפיה > אלבומי סולו

2012 – "ליאת יצחקי" – אלבום בכורה
2015 – "קערות של אהבה" – אלבום המוקדש לשירי המשוררת טניה הדר
2020 – "אחות קטנה" – פיוט וסליחות
דיסקוגרפיה > אלבומים בהם השתתפה

2005 – "הראל מויאל" (מילים ולחן בשיר "אין לי דבר")
2011 – "צעד קדימה" (אמנים שונים, גרסת כיסוי לשירים כנרת ולבב אנוש)
2014 – "בת המקום 2" (אמנים שונים, ביצוע ויצירת השיר "אור מן המזרח")
2016 – "שיר וזיכרון 2016" (אמנים שונים, ביצוע ולחן לשיר "השכיבני לשלום")
2017 – "השמיעיני קולך" (אמנים שונים ביצוע ולחן לשיר "עשי בי קרבה")
2022 - ״אסופת אהבה״ (אמנים שונים, שירה ולחן לשירים: ״שורת שיר ביום״, ״בריאה״ ולחן לשירים: ״בואי קלילה״, ״אם תתבונני״)
הערות שוליים

↑  ליאת יצחקי, ליאת יצחקי ומרים פרץ תשימי שמלה חדשה, באתר יוטיוב, ‏2021\02\16
↑  רחל שפירא, "בוא בשלום" בפרויקט בן-יהודה
↑  התפילה שישובו אלינו בשלום: ביצוע חדש לשיר המיתולוגי, באתר ynet, 5 בנובמבר 2023
| --- | --- |
בקרת זהויות :  NLI: 987007600007405171  VIAF: 100146461689327732713   WorldCat (עם VIAF): 100146461689327732713
אלקטור (אפליקציה)

| --- | --- |
 מפתח:  אלקטור תוכנה בע"מ
 גרסה אחרונה:  28.72.17 (1 נובמבר 2024)
 מערכת הפעלה:  Android, IOS‏
 נכתבה בשפות:  Java For Android, Swift, React
 סוג רישיון:  B2B
 elector.co.il
 
אלקטור (באנגלית: Elector) הוא יישומון ותוכנה לניהול קמפיינים פוליטיים ומסעות בחירות. היישום פותח על ידי חברת אלקטור תוכנה בע"מ הממוקמת בעיר אשקלון ומעסיקה 10 עובדים.
היישומון זמין עבור מערכות ההפעלה iOS ואנדרואיד. כמו כן היא תומכת במחשבים ביתיים.
מלבד ניהול קמפיין בחירות, מחזיקה החברה גם מוצרים ושירותים נוספים כמו: מערכת לניהול פניות ציבור, מערכת לסקרים ומשובים, ניהול בחירות דיגיטליות, מערכת לשליחת הודעות ועוד.
בשנים האחרונות פעלה החברה גם מחוץ לישראל, בין היתר בארצות הברית, זאת במסגרת הבחירות המקדימות למפלגה הדמוקרטית בשנת 2024.
תכונות

המערכת מתממשקת לרשתות החברתיות ומשתמשת בצ'אטבוטים על מנת ליצור מאגר מצביעים פוטנציאליים, ולהמליץ על שיחות רצויות למוקד הטלפוני. המערכת כוללת גם פונקציית חיזויים המבוססת על למידת מכונה לאתר מצביעים מתנדנדים. פעילים בקמפיין המורידים את היישומון הופכים לשותפים באמצעות הוספת מידע על תומכים מתוך מכריהם, התממשקות לספר הטלפונים והמרצתם לסייע לקמפיין. פעילי שטח יכולים לסמן ביום הבחירות את המצביעים שכבר הגיעו ולאפשר פניות אישיות למי שעדיין לא הגיעו לקלפי.
בשימוש מפלגת הליכוד

בבחירות לכנסת העשרים ושלוש שהתקיימו ב-2 במרץ 2020, עשתה מפלגת הליכוד שימוש במערכת אלקטור במספר כתבות ייחסו לתוכנה את הגעתם לקלפי של כ-60,000 מצביעי ליכוד שהם כמעט 2 מנדטים.
בבחירות המוניציפליות שהתקיימו ב-2018, שכרו את שירותי המערכת ראשי ערים רבים ברחבי הארץ, ביניהם רז קינסטליך ראש עיריית ראשון לציון ויאיר רביבו מלוד.
גם בבחירות לכנסת ה-24 ב-2021 עשתה מפלגת הליכוד שימוש באלקטור. בניגוד לשימוש השוטף, ביום הבחירות, המפלגה החליטה לא להשתמש בשירותי אלקטור, אלא לפתח מודול עצמאי שקרס ביום הבחירות, רבים מייחסים להחלטה זו את ההפסד בבחירות. והמפלגה שבה להשתמש בשירותי החברה בבחירות לכנסת העשרים וחמש שנערכו ב-2022. במהלך הקמפיין עתרו מספר גופים כנגד השימוש באפליקציה, אך בג"ץ דחה את העתירות.
בבחירות לכנסת ה-25 ב-2022 שבה המפלגה לעשות שימוש ביישומון, החידוש העיקרי במערכה זו, היה היכולת לשתף בזמן אמת את כל מפלגות הגוש במידע שנאסף.
אבטחה והפרת פרטיות

בפברואר 2020 התגלתה פרצת אבטחת מידע באתר אלקטור שדרכה דלפו פרטי כל האזרחים המופיעים במאגר האפליקציה, כדוגמת תעודת זהות, שם מלא, כתובת וטלפון של כ-6.5 מיליון ישראלים בעלי זכות בחירה, לצד מידע מפורט ורגיש של עשרות אלפים, כמו סטטוס התמיכה שלהם בליכוד, מספר ימים לאחר מכן נחשפה פרצה נוספת וחמורה יותר. לפי אתר העין השביעית, העיסוק התקשורתי בנושא דעך יחסית מהר, ולא עורר תגובה ציבורית משמעותית. ראש המוסד לשעבר, תמיר פרדו, הזהיר כי אפליקציית אלקטור מסוכנת, וטען כי יש להפסיק להשתמש בה ולהכניס אליה פרטים של אנשים אחרים.
בעקבות אירוע האבטחה, קבעה הרשות להגנת הפרטיות במשרד המשפטים כי חברת אלקטור, מפלגת הליכוד ומפלגת ישראל ביתנו הפרו את הוראת חוק הגנת הפרטיות. במסגרת הבדיקה נמצאו ליקויים באבטחת המידע במערכות המידע של החברה. בעקבות הדיווחים הוגשה עתירה לבג"ץ כנגד החברה, ורשות הסייבר הלאומי השיבה כי לאחר בדיקה חוזרת מערך האבטחה של החברה שופר (בג"ץ 1311/20).
אולם למרות זאת, לקראת הבחירות לכנסת העשרים וארבע הליכוד, הציונות הדתית וימינה השתמשו בה. מפלגת "המחנה הממלכתי" אף השתמשה בשירותי המערכת בבחירות לכנסת ה-25. הרשות להגנת הפרטיות קבעה בתזכיר מיוחד כי ניתן לבצע שימוש במערכת דוגמת אלקטור. לצד זאת קבעה הרשות, כי "חל איסור על שימוש במידע אישי, מקום בו לא ניתנה לגביו הסכמה תקפה ומספקת של האדם עליו נאסף המידע".
בשנים שלאחר מכן, הציגה קבוצת האקרים את רשימת בוחרי הליכוד, לטענתם מתוך בסיס הנתונים של אלקטור משנת 2020 ובהמשך הופצו הנתונים בקבוצות טלגרם שונות. חברת אלקטור הכחישה את הדליפה.
הערות שוליים

↑  דף הבית, באתר אלקטור
↑   סמי פרץ, התמהיל הקטלני שעשוי לטרוף את הקלפים ולהכריע את הבחירות, באתר TheMarker‏, 27 בפברואר 2020
↑  עומר כביר, איך הליכוד הצליחה למנף את אלקטור לגיוס של עשרות אלפי קולות?, באתר כלכליסט, 5 במרץ 2020
↑  שירית אביטן כהן, ידענו שקשה לשבור את הפלונטר הפוליטי, אבל הצלחנו, באתר מקור ראשון, ‏05.03.2020
↑  עומר כביר, כך עבדה מערכת דרבון הבוחרים של הליכוד, שעה אחר שעה, באתר כלכליסט, 5 במרץ 2020
↑  טל שלו‏, חודש אחרי שנקבע שהפרה חוק פרטיות, בליכוד שבו להשתמש באפליקציית אלקטור, באתר וואלה, 15 בפברואר 2021
↑   רפאלה גויכמן, "תגידו לי שזה לא נכון" - האם הטעות הזאת עלתה לליכוד ב-3-2 מנדטים?, באתר TheMarker‏, 25 במרץ 2021
↑  כבוד השופט א' שטיין, בג"ץ 20/1311
↑   רפאלה גויכמן, האם בגוש נתניהו ינסו להוציא בוחרים מהבית לפי מידע שנאסף עליהם?, באתר TheMarker‏, 18 בספטמבר 2022
↑  רן בר זיק, הכשלים שהיו באפליקצית אלקטור, באתר אינטרנט ישראל, ‏2020-02-09
↑  עידן בן טובים, ‏פרטים של 6.5 מיליון ישראלים נחשפו: כל מה שאתם צריכים לדעת, באתר Geektime‏, 10 בפברואר 2020
↑  עומר כביר, לא תיקנו: ספר הבוחרים שוב דלף מאלקטור, באתר כלכליסט, 16 בפברואר 2020,  רן בר-זיק, האפליקציה של הליכוד שברה שיא: דליפה קטסטרופלית שנייה בשבוע, באתר הארץ, 16 בפברואר 2020
↑  עומר כביר, כלכליסט, פרטי כל הבוחרים נחשפו בגלל פרצת אבטחה באפליקציה של הליכוד, באתר ynet, 9 בפברואר 2020
↑   רן בר-זיק, האפליקציה של הליכוד שברה שיא: דליפה קטסטרופלית שנייה בשבוע, באתר הארץ, 16 בפברואר 2020
↑  יעל מרום, מדד הסייבר, באתר העין השביעית, 20 בפברואר 2020
↑  תמיר פרדו: "אלקטור היא הקורונה הביטחונית של מדינת ישראל - הסירו אותה", באתר כלכליסט, 26 בפברואר 2020
↑  דליפת פנקס הבוחרים: "חברת אלקטור, הליכוד וישראל ביתנו הפרו את חוק הגנת הפרטיות", באתר ערוץ 7, 27 בינואר 2021
↑   רפאלה גויכמן, אחרי שהואשמה בהפרת החוק: הליכוד שבה להשתמש באלקטור, באתר TheMarker‏, 15 בפברואר 2021
↑  הרשות להגנת הפרטיות, הבהרה מטעם הרשות להגנת הפרטיות על חוקיות מערכת אלקטור, באתר https://www.gov.il/, ‏22.2.2021
↑  מערכת כתב פלילי, “אלקטור” הגיעה לטלגרם: פרטיהם של 6.5 מיליון ישראלים זמינים לכל דורש ברשת החברתית, באתר כתב פלילי, ‏3 במרץ 2022
↑  רפאל קאהאן, האקרים פרו-פלסטינים מפיצים ברשת קובץ עם מידע על 6.5 מיליון ישראלים, באתר ynet, 11 באוקטובר 2023
↑  עומר כביר, האקרים חשפו פרטים אישיים של 6.5 מיליון בוחרים ישראלים, באתר כלכליסט, 22 במרץ 2021
חגי עמר

| --- | --- |
אין תמונה חופשית
 לידה:  1975 (בן 50 בערך)
 השתייכות:   צבא הגנה לישראל
 דרגה:    אלוף-משנה
 תפקידים בשירות
 ראש ענף חיל השריון במא"ש  מפקד גדוד 71 בחטיבה 188  סגן מפקד חטיבה 401  מפקד חטיבת הראל  מפקד המרכז לאימונים טקטיים  מפקד קורס מ"פים  רמ"ט חטיבה 401 (במיל')
 פעולות ומבצעים
   מלחמת לבנון השנייה    מבצע צוק איתן  מלחמת חרבות ברזל
 
חגי עמר (נולד ב-1975) הוא קצין צה"ל במילואים בדרגת אלוף-משנה, אשר פיקד על חטיבת הראל.
ביוגרפיה

עמר התגייס לצה"ל בשנת 1995 ועבר קורס מפקדי טנקים וקורס קציני שריון. שימש מפקד מחלקה ומפקד פלוגה בחטיבה 188.
בשנת 2006 היה סגן מפקד גדוד 74 ולחם במלחמת לבנון השנייה.
לאחר מכן מונה לראש ענף חיל השריון במא"ש. בעקבות פרשת הירי בנעלין הודח מפקד גדוד 71 וחגי עמר מונה במקומו. בשנים 2008–2010 פיקד על גדוד 71 בחטיבה 188 במהלך שנת 2009 הוביל את הגדוד במבצע עופרת יצוקה בו לחם גדוד 71 ת"פ חטיבת גולני.
בין השנים 2011-2013 היה חגי סגן מפקד חטיבת 401 לאחר מכן מונה למפקד מא"ט.
בסוף שנת 2014 מונה לפקד על חטיבת הראל. בשנת 2016 מונה במקביל למפקד המרכז לאימונים טקטיים (המא"ט)., תפקיד אותו ביצע עד שנת 2018.
בשנת 2018 מונה למפקדת מגמת מ"פ בקורס מ"פים ומג"דים ומתפקיד זה השתחרר מצה"ל באמצע שנת 2020.
לאחר מכן מונה לרמ"ט חטיבה 401 ולחם עם החטיבה במלחמת חרבות ברזל.
עמר מתגורר בנווה צוף.
הערות שוליים

↑  לראשונה: מונה תת-אלוף שיכהן כראש חטיבת הסייבר בצה"ל, באתר וואלה, 30 בנובמבר 2015
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
המכלול העברי מצפון צרפת

המכלול העברי מצפון צרפת 1278–1298
מימין: עקדת יצחק; משמאל: ארון הברית והכרובים
Facsimile Editions עמ' 521–522
המכלול העברי מצפון צרפת הוא כתב יד מאויר ובו אוסף מגוון של טקסטים בעברית: ספרי קודש ותפילה, פירושים, מדרשים, ספרי הלכה, פיוטים, שירי חול, נוסחים של הסכמים וגימטריה. כתב היד נוצר בצרפת במאה ה-13. שם הסופר שהעתיק וערך אותו הוא בנימין. האיורים, העשירים בצבע, הם ככל הנראה, מעשה ידי אמנים נוצרים. יש בו כמעט 1,500 עמודים. זהו אחד מכתבי היד הגדולים שנשתיירו מהתקופה ואחד הנדירים מצרפת ששרדו מהמאה ה-13. הוא נמצא בספרייה הבריטית בלונדון וידוע גם בשם London Miscellany.
יצירת המכלול

מקורו ונסיבות יצירתו של המכלול לוטות בערפל. שם הכותב: בנימין הסופר מופיע שלש פעמים בקולופון מעוטר אך אין בו מידע נוסף כמו שם אביו של בנימין, המזמין של המכלול והמקום שבו נוצר. בהיעדר שמו של מזמין המכלול, מסיק מלאכי בית אריה שהסופר, בנימין, הכין את כתב היד לעצמו. לדעתו הוא היה משכיל ופייטן, כפי שניתן להסיק מאחד הפיוטים במכלול שחיבר בעצמו. על פי השערה אחרת שמו של מזמין המכלול הוא אהרון והוא נרמז במספר הרב יחסית של הציורים המתארים את אהרן הכהן. המכלול שימש מעין ספריה פרטית לבעליו, בין שהיה זה הסופר בנימין ובין מזמין לא ידוע, שהיה, ללא ספק, איש אמיד מאוד שיכול היה לממן את ההפקה היקרה של כתב היד והאיורים המרהיבים שבו.
את זמנו של כתב היד אפשר להסיק בוודאות מהנחיות לעריכת לוח שנה עברי (עמ' r 444) שמהן עולה שכתיבתו החלה בספטמבר 1276. מקורו של כתב היד הוא מצפון צרפת ובנימין הסופר הוא כנראה מהעיר מץ. מעידה על כך הקינה שנכתבה על ידי בנימין עצמו לכבודו של יהודי ששמו שמשון שמת על קידוש השם. הקינה מוקדשת בדבר ההקדמה "על קדוש שהיה במייץ בשנת ל"ו לפרט" (1276) ומסתיימת ב-"אני בנימין הסופר כותב מחזור זה עשיתי זאת השירה על אותו שמשון הקדוש". שמשון, על פי הקינה הוא יהודי שהמיר את דתו וחזר אחר כך ליהדות ועל כך נענש. הקינה מתארת את העינויים שעבר לפני שעלה על המוקד. הפיוט על שמשון הוא המקור היחיד הידוע לפרשה. הזיהוי עם מץ מתבסס גם על דימוי של נשר הדומה לסמל המייצג את הרובע היהודי במץ (עמ' 333 ו-348).
האיורים בסגנון הגותי הם עדות לשיתוף פעולה בין הסופר, בנימין, לבין אמנים נוצרים בצפון צרפת מאזור פיקרדי–ארטואה.
הזיהוי נסמך על לוח השנה המאויר (עמוד 542v) המזכיר ימי חג של קדושים נוצריים שנחוגו בימי ה־marchèque, עליה לרגל שנתית שנערכה באזור, בימים שבין חג המולד ויום המלאך גבריאל לימים אלה הייתה משמעות כלכלית עבור היהודים בשל הירידים שנערכו בהם.
יעל צירלין טוענת שהאילוסטרציות לכתב היד נעשו במספר שלבים ועל ידי אמנים שונים. תחילה בארטוא, בסנט אומר ואחר כך בפריז בשנים 1280–1320 גם אם הציורים והעיטורים נעשו בידי אמנים נוצרים אין ספק שיהודי, המזמין האלמוני או בנימין הסופר הנחה אותם וכיוון את הציורים לתכנים שבמכלול.
תיאור המכלול

מידות כתב היד הן 16.5 ×12.5ס"מ והוא מכיל 746 דפי קלף באיכות גבוהה. כדי שאפשר יהיה לכלול מספר כה גדול של דפים בכריכה אחת נעשה שימוש בקלף דק במיוחד. עיצוב הטקסט בעמודים הוא מיוחד: ברוב העמודים מוצג הטקסט המרכזי בשני טורים רחבים. טורים אלה מממוסגרים בטקסטים בטורים צרים יותר משני צידיהם ובתחתית העמוד, המכילים טקסט שונה או כמה טקסטים שונים. עימוד כזה נובע אולי מרצונו של הסופר לכלול מספר רב מאוד של טקסטים בקודקס אחד.
הטקסטים השונים מוצגים בטיפוגרפיה משתנה. כך למשל, בקונטרס (אסופת הדפים) של החומש מוצג הטקסט בשני טורים במרכז העמוד בכתב מרובע גדול והטקסט של תהילים מופיע בשוליים התחתונים בשתי שורות בכתב מרובע קטן יותר. שלושת המגילות: שיר השירים, איכה ואסתר כתובות בטור אחד רחב וכך גם ספרים אחרים מהתנ"ך. טקסט של תיקון סופרים נוסף בכתב סמי קורסיבי מעל תהילים בשורה דקורטיבית יחידה. ופרשנויות על התפילות במחזור כתובות בשוליהן. שם המעתיק: בנימין הסופר מופיע בשני מקומות שונים בטקסט, באותיות גדולות בכתב מרובע, מוזהבות ומעוטרות.
האיורים הרבים, בין ציור על עמוד שלם ובין עיטורים בשולי העמודים נעשו בידי אמנים שונים וצורפו למכלול בזמנים שונים.
תיאור המכלול > הטקסטים

הטקסטים, הסדורים ברובם במקבצים, משקפים את אורח החיים ותחומי ההתעניינות של יהודי משכיל בצרפת בימי הביניים. המכלול מתחיל בפרשות התורה ובהפטרות ובספרים מהתנ"ך, ונמשך בטקסטים ליטורגיים: פיוטים ותפילות. סדר הטקסטים במכלול איפשר זמינות למתפלל בימי חול ומועד. מספרם הרב של הפיוטים הופך אותם למקבץ נדיר בהיקפו הכולל גם פיוטים בלתי ידועים ופיוטים שמלווים בהכוונה למלודיה שבה, ככל הנראה, שרו את הפיוט בבית הכנסת. בכתב היד כלולים גם עניינים הלכתיים הקשורים לנושאים שונים מחיי היום יום ואף ענייני חולין מובהקים.
בין הטקסטים:
החומש, ספר תהילים, ספר איוב, ספר משלי, ספר דניאל, הספרים עזרא, נחמיה, שיר השירים, מגילת איכה, מגילת אסתר, הגדה של פסח,
פרשות התורה, ההפטרות, ברכות ההפטרה
תפילות שבת והחגים,
ההלל, תהילים קי"ג - קי"ח הנאמרים בליל חידוש הלבנה ובמועדים
מחזור ראש השנה ויום כיפור הכוללים עשרות פיוטים, פירושים לפיוטים ותפילות וידוי, תפילות לסליחות
קובץ של 9 פיוטים הכוללים זמירות לשבת. אחד מהם נכתב על ידי בנימין הסופר לזכרו של שמעון, יהודי שמת על קידוש השם במץ בשנת 1276.
פיוט של יהודי אשכנז,"ברוך אל עליון" של ברוך בן שמואל, פיוט השבת "יצא דבר המלכה"מימין: דוד מנגן בנבל. משמאל: אברהם מקבל את פני המלאכים עמ' 117-118 Facsimile Editionsפיוט המכיל את האקרוכסטיכון "שלמה"
ספר תרשיש, אוסף פיוטים מאת משה אבן עזרא
הלכות למועדים ולימי תענית
ברכת המזון, תפילת הדרך וברכת כהנים, תפילות ללוויה
תפילה לשלום המלכות
הנחיות להכנת תפילין ומזוזה המתבססות על משנה תורה של הרמב"ם
הלכות שחיטה והכשרת בשר,
הנוסח המוקדם ביותר של ספר מצוות קטן
נוסחאות להסכמים הקשורים בנישואין, בגירושין, חליצה, צוואה ושותפויות עסקיות
מצוות רבנו גרשום
נוסח של הענשת בוגדים ומלשינים רשימת הפסולים לעדות
רשימה של שלשלת הקבלה ממשה ועד לחכמי התלמוד
אינדקס של כל שמות הרבנים הנזכרים בתלמוד, רשימת תנאים ואמוראים
הנוסח המוקדם ביותר הידוע בעברית של ספר טוביה
טבלת לוח השנה לשנים 1280 - 1296 המראה את ימי חידוש הלבנה
חיבורים על הניקוד בתנ"ך ועל טעמי המקרא ועל כללי הפיסוק והביטוי בעברית
גימטריה להגות קבלית ודוגמאות של גימטריה בתנ"ך,